Diari Oficial de la Generalitat Valenciana


Sumari del DOGV 5918, del 22-12-2008 (2008/14314)

Judici ordinari 285/05. Notificació de la sentència a Cambridge English School, SL.
-----------------------------------------------------------------------------------

### Dades del document

Número de DOGV
:   5918

Data del DOGV
:   22-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14447


Data del document
:   10-11-2008

Organisme emissor
:   Jutjat de Primera Instància Número 10 de València

Tipus de document
:   Edicte

Descriptors 

:   * sistema judicial

Judici ordinari 285/05. Notificació de la sentència a Cambridge English School, SL. [2008/14598]  
Julio Giráldez Blanco, secretari del Jutjat de Primera Instància número 10 de València, faig saber:  
Que en este Jutjat se segueix procediment ordinari amb el número 285/2005, en el qual s'ha dictat la sentència que té l'encapçalament i la dispositiva que literalment són com segueix:  
Sentència número 107/2008  
València, 28 de maig de 2008  
Juan Carlos Artero Mora, magistrat titular del Jutjat de Primera Instància número 10 de València, ha vist estes actuacions de judici ordinari, seguides en este Jutjat amb el número 285/2005, promogudes per Auge, Asociación de Usuarios de Banca y Bolsa, i Ana Grau Mestre, representats pel procurador José Gil Aparicio i defensats pel lletrat José M. Davó Escrivá, contra Cambridge English School, SL, declarada en rebel·lia, i Banco Santander, SA, representada per la procuradora M.ª Isabel Domingo Boluda i defensada pel lletrat Josep Gallel Boix, sobre resolució de contractes d'ensenyament i de finançament vinculats a estos, devolució de quantitats i cancel·lació de dades personals en fitxers de morosos.  
Dispositiva  
1. Desestime la demanda interposada per Auge, Asociación de Usuarios de Banca y Bolsa, contra Cambridge English School, SL, i Banco Santander, SA, i absolc les demandades de les pretensions entaulades contra estes per la part actora esmentada.  
2. Estime en part la demanda interposada per Ana Grau Mestre contra Cambridge English School, SL, i Banco Santander, SA:  
a) Declare que el contracte de finançament subscrit per l'actora amb Banco Santander, SA, és un préstec al consum subjecte a la Llei 7/1995, de 23 de març, de Crèdit al Consum.  
b) Declare la vinculació del contracte de consum subscrit per l'actora amb Cambridge English School, SL, per a l'ensenyament de l'anglés, amb el préstec al consum concedit per a finançar l'anterior per Banco Santander, SA.  
c) Declare la resolució del contracte de consum subscrit per l'actora amb Cambridge English School, SL, a causa de l'incompliment generalitzat de les seues obligacions contractuals per part de la citada entitat.  
d) Declare la resolució del contracte de finançament subscrit per l'actora amb Banco Santander, SA, a causa de la resolució prèvia i la ineficàcia del contracte de consum a què estava vinculat.  
e) Desestime estes pretensions exercitades per la part actora esmentada.  
3. Condemne Auge, Asociación de Usuarios de Banca y Bolsa, a pagar les costes processals produïdes a la demandada Banco Santander, SA.  
4. Pel que fa a la resta de costes processals, cada part pagarà les costes produïdes a instàncies seues i les comunes per la meitat.  
Notifiqueu esta resolució a les parts, i feu-los saber que esta no és ferma i que contra esta es pot interposar un recurs d'apel·lació, que haurà de preparar-se en el termini de cinc dies des de la seua notificació, presentat davant d'este Jutjat escrit en el qual caldrà citar la resolució impugnada i manifestar la voluntat de recórrer-hi, indicant els pronunciaments que s'impugnen.  
Que el secretari expedisca una testimoniança d'esta resolució, que s'unirà a les actuacions que l'han motivada, portant-ne l'original al llibre de sentències d'este Jutjat.  
Esta és la meua sentència, que pronuncie, mane i firme.»  
I d'acord amb el que s'ha acordat i perquè valga de notificació a Cambridge English School, SL, que es troba parador desconegut, expedisc i lliure este edicte.  
València, 10 novembre de 2008.- El secretari: Julio Giráldez Blanco.